
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 921 

16 Απριλίου 2013 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «Κληροδότημα Νικολάου και Λεώ- 
νης Αυγεροπούλου» και κύρωση του οργανισμού 
αυτού. 1 

ΑΠΟΦΑΣΕΙΣ 

Τροποποίηση της αριθμ. Π1β/Γ.Π.οικ.14951/9-10-2001 
(Φ.Ε.Κ. 1397/2001 τ.Β') απόφασης «Προϋποθέσεις 
ίδρυσης και λειτουργίας Κέντρων Δημιουργικής 
Απασχόλησης Παιδιών (ΚΔΑΠ) από Δημοτικές Επι¬ 
χειρήσεις του άρθρου 277 και επόμενα του Δημο¬ 
τικού και Κοινοτικού Κώδικα (Δ.Κ.Κ.), Διαδημοτικές 
Επιχειρήσεις, Ενώσεις Δημοτικών Επιχειρήσεων 
και φορείς ιδιωτικού δικαίου μη κερδοσκοπικού 
χαρακτήρα» όπως τροποποιήθηκε και συμπληρώ¬ 
θηκε μεταγενέστερα. 2 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 
επωνυμία «Κληροδότημα Νικολάου και Λεώνης Αυγε¬ 
ροπούλου» και κύρωση του οργανισμού αυτού. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων: α) 95 και 98 του 
α.ν. 2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

2. Το αριθ. 567/31-1-2003 πρακτικό του Μονομελούς 
Πρωτοδικείου Αθηνών με το οποίο δημοσιεύθηκε η ιδι¬ 
όγραφη διαθήκη της Λεώνης Αυγεροπούλου του Νικο¬ 
λάου που άρχισε στις 23-10-1983, συμπληρώθηκε στις 
21-5-1988 και τελείωσε στις 14-4-1998, με την οποία η 
ως άνω διαθέτης σύστησε κοινωφελές ίδρυμα με την 
επωνυμία «Κληροδότημα Νικολάου και Λεώνης Αυγερο¬ 
πούλου» και με έδρα το Αίγιο Ν. Αχαΐας. 

3. Την από αριθ. 16/4-6-2010 γνωμοδότηση του Συμ¬ 
βουλίου Εθνικών Κληροδοτημάτων. 


4. Την αριθ. Δ6Α1104503 ΕΞ 2011/21-7-2011 (ΦΕΚ 1670Β) 
κοινή απόφαση των Υπουργών Διοικητικής Μεταρρύθ¬ 
μισης και Ηλεκτρονικής Διακυβέρνησης και Οικονομικών 
περί έναρξης λειτουργίας της Γ ενικής Γ ραμματείας Δη¬ 
μόσιας Περιουσίας. 

5. Την αριθ. οικ. 14362/20/18-7-2012 κοινή απόφαση του 
Πρωθυπουργού και του Υπουργού Εργασίας, Κοινωνι¬ 
κής Ασφάλισης και Πρόνοιας με την οποία ανατέθηκαν 
αρμοδιότητες στον Υφυπουργό Εργασίας, Κοινωνικής 
Ασφάλισης και Πρόνοιας (ΦΕΚ 2166 Β'). 

Με πρόταση των Υπουργών Οικονομικών, Παιδείας 
και Θρησκευμάτων, Πολιτισμού και Αθλητισμού και του 
Υφυπουργού Εργασίας, Κοινωνικής Ασφάλισης και Πρό¬ 
νοιας, αποφασίζουμε: 

Αρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία: «Κληροδότημα Νικολάου και Λεώνης 
Αυγεροπούλου», η οποία έγινε από τη Λεώνη Αυγερο¬ 
πούλου του Νικολάου με την ιδιόγραφη διαθήκη της που 
άρχισε στις 23-10-1983, συμπλήρωσε στις 21-5-1988 και 
τελείωσε στις 14-4-1998. 

Το ίδρυμα τούτο αποτελεί νομικό πρόσωπο ιδιωτικού 
δικαίου, υπάγεται στην εποπτεία και τον έλεγχο των 
Υπουργών Οικονομικών, Παιδείας, Δια Βίου Μάθησης 
και Θρησκευμάτων και Υγείας και Κοινωνικής Αλλη¬ 
λεγγύης και διέπεται από τις διατάξεις της ανωτέρω 
συστατικής του πράξης, του παρακάτω οργανισμού, του 
α.ν. 2039/1939 και των διαταγμάτων που εκδόθηκαν ή 
θα εκδοθούν σε εκτέλεση του νόμου αυτού. 

2. Κυρώνουμε τον οργανισμό διοίκησης και διαχείρι¬ 
σης του ιδρύματος τούτου, που αποτελείται από δεκα¬ 
πέντε (15) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς 
ιδρύματος με την επωνυμία 
«Κληροδότημα Νικολάου και Λεώνης Αυγεροπούλου». 

Άρθρο 1 

Μορφή - Επωνυμία -Έδρα - Σφραγίδα 

1. Το κοινωφελές ίδρυμα με την επωνυμία «Κληρο¬ 
δότημα Νικολάου και Λεώνης Αυγεροπούλου», που συ- 
στήθηκε από τη Λεώνη Αυγεροπούλου του Νικολάου με 
την ιδιόγραφη διαθήκη της που άρχισε στις 23-10-1983, 

συμπλήρωσε στις 21-5-1988 και τελείωσε στις 14-4-1998, 
αποτελεί νομικό πρόσωπο ιδιωτικού δικαίου, υπάγεται 
στην εποπτεία και τον έλεγχο των Υπουργών Οικο¬ 
νομικών, Παιδείας και Θρησκευμάτων, Πολιτισμού και 
Αθλητισμού και Εργασίας, Κοινωνικής Ασφάλισης και 
Πρόνοιας και διέπεται από τις διατάξεις της ανωτέ¬ 
ρω συστατικής πράξης, του παρόντος οργανισμού, του 
α.ν. 2039/1939 όπως κάθε φορά ισχύει ο νόμος αυτός 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου. 

2. Έδρα του ιδρύματος είναι το Αίγιο Αχαΐας. 

3. Η σφραγίδα του ιδρύματος είναι στρογγυλή και 
αναγράφει περιμετρικά, μέσα σε πλαίσιο, την επωνυμία 
του ιδρύματος και στο μέσον αυτής την έδρα και το 
έτος έγκρισης της σύστασής του. 

Αρθρο 2 
Σκοπός 

Σκοπός του ιδρύματος είναι: 

α) Η χορήγηση, από το '/ζ των εισοδημάτων του ιδρύ¬ 
ματος, μιας υποτροφίας σε οικονομικά αδύνατο πρω¬ 
τοετή φοιτητή (ή φοιτήτρια) Πανεπιστημιακής Σχολής, 
καταγόμενο από την περιοχή της επαρχίας Αιγιαλείας. 
Η υποτροφία θα δίδεται από την εισαγωγή στην οικεία 
Πανεπιστημιακή Σχολή μέχρι και τη λήψη του πτυχίου 
του. 

β) Η οικονομική ενίσχυση, από το υπόλοιπό % των εισο¬ 
δημάτων του ιδρύματος, των Φιλανθρωπικών ιδρυμάτων 
της Ιεράς Μητροπόλεως Καλαβρύτων και Αιγιαλείας. 

γ) Εφόσον εκποιηθεί το αναφερόμενο κατωτέρω υπό 
στοιχείο 1(γ) ακίνητο του ιδρύματος και το τίμημα αυ¬ 
τού επενδυθεί σε νέα ακίνητα τα μισθώματα αυτών θα 
διατίθενται κατά το '/ζ κατ’ έτος για τη χορήγηση ενός 
βοηθήματος λόγω γάμου σε μια οικονομικά αδύνατη 
νέα, καταγόμενη από την επαρχία Αιγιαλείας και κατά 
το λοιπό % για την εκπλήρωση του ίδιου ως άνω (β) 
σκοπού. 

Άρθρο 3 

Περιουσία - Πόροι 

Περιουσία του ιδρύματος αποτελούν: 

1. Τα κάτωθι ακίνητα που τελούν υπό τον όρο του 
αναπαλλοτρίωτου: 

α) ένα διαμέρισμα πολυκατοικίας που βρίσκεται στην 
Αθήνα και επί της οδού Αεροπόρου Παναναστασίου 5, 
β)Ένα διαμέρισμα πολυκατοικίας που βρίσκεται στο 
Γαλάτσι Αττικής και επί της Λεωφ. Βεΐκου 50 και 
γ) ένα αγροτεμάχιο εκτάσεως 7.227,57 μ 2 που βρί¬ 
σκεται στο Δ.Δ. Οβρυάς Πατρών Δήμου Μεσσατίδος 
Ν. Αχαΐας. 

Επισημαίνεται ότι σε περίπτωση που επιτραπεί ως 
αναγκαία η εκποίηση των ως άνω ακινήτων, αυτά θα 
αντικατασταθούν από άλλα ισάξια ακίνητα. 

2. Οι κάτωθι μετοχές: 

α) 996 μετοχές της ΑίΡΗΑ ΕΕΑ5ΙΝΟ Α.Ε. 
β) 9 μετοχές της ΕΨΒΟΒΑΝΚ ΕΒΘΑ3ΙΑ3 Α.Ε. 
γ) 1.498 μετοχές της ΕΘΝΙΚΗΣ ΤΡΑΠΕΖΑ ΤΗΣ ΕΛΛΑ¬ 
ΔΟΣ 

δ) 10 μετοχές της ΘΘ3ΜΟΤΕ ΚΙΝΗΤΕΣ ΤΗΛΕΠ. 
ε) 100 μετοχές της Ο.Τ.Ε. Α.Ε. και 
στ) 468 μετοχές της ΤΡΑΠΕΖΑΣ ΤΗΣ ΕΛΛΑΔΟΣ 
Πόροι του ιδρύματος είναι: 

α) Τα εισοδήματα από την εκμετάλλευση των περι¬ 
ουσιακών του στοιχείων. 


β) Οι τόκοι από τις καταθέσεις του σε Τράπεζες ή 
άλλους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 

Αρθρο 4 

Διοίκηση 

1. Το ίδρυμα διοικείται από τριμελές Διοικητικό Συμ¬ 
βούλιο που αποτελείται από τους εκάστοτε: 

α) Μητροπολίτη Καλαβρύτων και Αιγιαλίας, ο οποίος 
θα καταλαμβάνει και τη θέση του Προέδρου του Δ.Σ. 

β) Διευθυντή του 1ου Λυκείου Αίγιου και 

γ) Πρόεδρο του Συλλόγου των εν Αθήναις Αιγιαλέων. 

Τα μέλη του Διοικητικού Συμβουλίου ορίζουν με πράξη 
τους, έπειτα από ψηφοφορία το Γραμματέα και τον 
Τ αμία. 

2. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμ¬ 
βουλίου, η κενή θέση συμπληρώνεται με απόφαση των 
υπολοίπων μελών, σύμφωνα με τις διατάξεις της συ¬ 
στατικής πράξης και του άρθρου 99 του α.ν. 2039/1939. 

3. Το Διοικητικό Συμβούλιο συνεδριάζει τακτικά κάθε 
μήνα και εκτάκτως όποτε το ζητήσει ο Πρόεδρος ή δύο 
(2) από τα μέλη του, με γραπτή αίτησή του(ς) προς τον 
Πρόεδρο, πάντοτε όμως έπειτα από πρόσκληση του 
Προέδρου. 

4. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα. 
Μεταξύ των παρόντων πρέπει, υποχρεωτικά, να είναι 
και ο Πρόεδρος. 

5. Οι αποφάσεις του Διοικητικού Συμβουλίου λαμβά- 
νονται κατά πλειοψηφία των παρόντων μελών και σε 
περίπτωση ισοψηφίας η γνώμη με την οποία συντάσ- 
σεται ο Πρόεδρος. 

6. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις (3) συ¬ 
νεχείς συνεδριάσεις, θεωρείται ότι έχει παραιτηθεί και 
η κενή θέση αυτού συμπληρώνεται κατά τα οριζόμενα 
στην παρ. 3 του παρόντος άρθρου. 

7. Σε κάθε συνεδρίαση του Διοικητικού Συμβουλίου 
τηρούνται πρακτικά, στα οποία καταχωρούνται όλες 
οι αποφάσεις που λαμβάνονται από αυτό, καθώς και η 
γνώμη των μελών που τυχόν διαφωνούν. Τα πρακτικά 
υπογράφονται από όλα τα μετέχοντα στη συνεδρίαση 
μέλη. 

8. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται, όμως, 
οδοιπορικών ή άλλων εξόδων που δαπάνησαν για την 
εκτέλεση υπηρεσίας του ιδρύματος, εφόσον έγιναν έπει¬ 
τα από ειδική εντολή του Διοικητικού Συμβουλίου και 
αποδεικνύεται ότι πραγματοποιήθηκαν νόμιμα. 

Αρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται 
την περιουσία του ιδρύματος και, γενικώς, αποφασίζει 
για κάθε θέμα που αφορά τη διοίκηση και τη λειτουρ¬ 
γία του, τη διάθεση των πόρων αυτού, καθώς και για 
κάθε ενέργεια που σχετίζεται με την εκπλήρωση του 
σκοπού του, πάντοτε όμως σύμφωνα με τις διατάξεις 
της συστατικής πράξης, του παρόντος οργανισμού του 
α.ν. 2039/1939 και των διαταγμάτων που εκδόθηκαν ή 

θα εκδοθούν σε εκτέλεση του νόμου τούτου, καθώς και 
των λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 
α) Καταρτίζει, ψηφίζει και υποβάλλει κάθε χρόνο για 
έγκριση, στην αρμόδια από το νόμο Αρχή, τον προϋπο¬ 
λογισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του α.ν. 2039/1939 και 
του από 20-12-1939 Βασιλικού Διατάγματος (ΦΕΚ 552, 
τ.Α'). Μαζί με τον απολογισμό, καταρτίζει, ψηφίζει και 
υποβάλλει και το γενικό ισολογισμό του ενεργητικού 
και του παθητικού του ιδρύματος. 

β) Αποφασίζει την πρόσληψη του αναγκαίου προ¬ 
σωπικού του ιδρύματος, με την προϋπόθεση όμως ότι 
υπάρχει αντίστοιχη πίστωση στον εγκεκριμένο προϋ¬ 
πολογισμό του. Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκοντα του παραπάνω 
προσωπικού, καθώς και την αμοιβή του, σύμφωνα με 
τους όρους των συλλογικών συμβάσεων εργασίας και 
τις διατάξεις, γενικότερα, της εργατικής νομοθεσίας. 

γ) Αποφασίζει για κάθε θέμα που έχει σχέση με την 
εύρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρο¬ 
νομιών, κληροδοσιών και δωρεών, καθώς και για την 
ανακήρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως 
ή με πρόσωπο που ορίζεται από αυτόν και εγκρίνεται 
με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη 
αυτών και διευθύνει τις συζητήσεις. Οι προσκλήσεις για 
συνεδρίαση στέλνονται στα μέλη του Διοικητικού Συμβου¬ 
λίου τουλάχιστον μία (1) ημέρα πριν από τη συνεδρίαση. 

γ) Καταρτίζει, βοηθούμενος από τον Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σε 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γί αυτό η πλειοψηφία των 
παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα 
της συζήτησης. Μπορεί, όμως, όποτε κρίνει σκόπιμο, 
να αναθέτει την εισήγηση διαφόρων θεμάτων σε άλλο 
μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα 
έγγραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του 
ιδρύματος, εκτελεί τις αποφάσεις του Διοικητικού Συμ¬ 
βουλίου και ενεργεί σύμφωνα με τις ειδικές εξουσιοδο¬ 
τήσεις και εντολές αυτού. 

2. Τον Πρόεδρο, όταν κωλύεται στην εκπλήρωση των 
καθηκόντων του, αναπληρώνει άλλο μέλος του Διοι¬ 
κητικού Συμβουλίου που ορίζεται με απόφαση αυτού. 

Αρθρο 7 

Αρμοδιότητες Γ ραμματέα 
1. Ο Γραμματέας του ιδρύματος: 
α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 


β) Φροντίζει για τη σύνταξη των πρακτικών του Διοι¬ 
κητικού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα 
διαχειριστικά) και τη σφραγίδα του ιδρύματος και ευ- 
θύνεται για την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω 
ειδικών συνθηκών), να βοηθείται από υπάλληλο του 
ιδρύματος, την ευθύνη όμως για τις ενέργειες τούτου 
φέρει πάντοτε ο ίδιος. 

3. Τον Γραμματέα, όταν κωλύεται στην εκπλήρωση 
των καθηκόντων του, αναπληρώνει άλλο μέλος του Δι¬ 
οικητικού Συμβουλίου που ορίζεται με απόφαση αυτού. 

Αρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα 
πιστωτικά ιδρύματα που ορίζονται στο άρθρο 73 του 
α.ν. 2039/1939, έχοντας την ευχέρεια να παρακρατεί 
από αυτά ένα μικρό ποσό που είναι αναγκαίο για την 
πληρωμή έκτακτων και επειγουσών δαπανών του ιδρύ¬ 
ματος, το ύψος του οποίου καθορίζεται με απόφαση του 
Διοικητικού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντο¬ 
λή του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή 
στο Διοικητικό Συμβούλιο των σχεδίων προϋπολογι¬ 
σμού, απολογισμού και ισολογισμού του ιδρύματος. 

2. Τον Ταμία, όταν κωλύεται στην εκπλήρωση των κα¬ 
θηκόντων του, αναπληρώνει άλλο μέλος του Διοικητικού 
Συμβουλίου που ορίζεται με απόφαση αυτού. 

Αρθρο 9 

Επιλογή και ανακήρυξη υποτρόφων 

1. Δικαίωμα υποτροφίας έχουν οι αναφερόμενοι στο 
άρθρο 2 εδάφιο (α) του παρόντος. 

2. Η επιλογή και ανακήρυξη των υποτρόφων γίνεται 
χωρίς διαγωνισμό, σύμφωνα με τις διατάξεις της συστα¬ 
τικής πράξης του ιδρύματος, του παρόντος οργανισμού, 
του Α.Ν. 2039/1939 και του από 18-8-1941 Κανονιστικού 
Διατάγματος (ΦΕΚ 186Α). 

Αρθρο 10 

Χορήγηση υποτροφιών 

1. Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, 
λαμβάνοντας υπόψη το ύψος των καθαρών εσόδων του 
Ιδρύματος και τον αριθμό των υποτρόφων, πάντοτε, 
όμως, μέσα στα όρια που ορίζονται από τις διατάξεις 
της συστατικής πράξης του ιδρύματος, του άρθρου 54 
του Α.Ν. 2039/1939 και του άρθρου 28 του από 18-8-1941 
Κανονιστικού Διατάγματος. 

2. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 21, 23, 24, 26 και 
27 του από 18-8-1941 Κανονιστικού Διατάγματος. 

3. Η χορήγηση της υποτροφίας διακόπτεται όταν 
συντρέχουν οι περιπτώσεις που ορίζονται από τις 
διατάξεις του άρθρου 29 του παραπάνω Κανονιστι- 

κού Διατάγματος, οι οποίες διαπιστώνονται με πράξη 
του Διοικητικού Συμβουλίου του Ιδρύματος που έχει 
υποχρέωση να παρακολουθεί την όλη πορεία των 
σπουδών των υποτρόφων και να αξιώνει από αυτούς 
την υποβολή αποδεικτικών στοιχείων της επίδοσής 
τους. 

Αρθρο 11 

Διαδικασία Χορήγησης Βοηθήματος Γάμου 

1. Το Διοικητικό Συμβούλιο του Ιδρύματος καλεί 
με προκήρυξη - πρόσκλησή του, τον Ιανουάριο εκά- 
στου έτους, όλες τις ενδιαφερόμενες που δικαιού¬ 
νται γαμήλιο βοήθημα, να υποβάλουν μέσα σε τακτή 
προθεσμία σχετική αίτηση με τα απαραίτητα δικαι- 
ολογητικά που θα αναφέρονται στην προκήρυξη - 
πρόσκληση. 

2. Αντίγραφο της προκήρυξης - πρόσκλησης πρέπει 
με φροντίδα του Διοικητικού Συμβουλίου να τοιχο- 
κολλάται έξω από τα γραφεία του ιδρύματος και του 
Δημοτικού Καταστήματος, καθώς και έξω από Ιερούς 
Ναούς και να δημοσιεύεται μία φορά σε μία τοπική, 
κατά προτίμηση ημερήσια εφημερίδα της περιφέρειας 
του ιδρύματος και μία φορά σε δύο ημερήσιες Αθη¬ 
ναϊκές εφημερίδες, μεγάλης κυκλοφορίας, σαράντα 
πέντε (45) ημέρες πριν από την λήξη της παραπάνω 
προθεσμίας. 

3. Δικαίωμα γαμήλιου βοηθήματος έχουν τα πρόσωπα 
που αναφέρονται στο άρθρο 2 εδάφιο (γ) του παρόντος. 

Οι αιτήσεις των ενδιαφερομένων υποβάλλονται στη 
Γραμματεία του ιδρύματος και λαμβάνουν αριθμό 
πρωτοκόλλου. Κάθε αίτηση συνοδεύεται από όλα τα 
αναγκαία δικαιολογητικά, μεταξύ των οποίων θα πε¬ 
ριλαμβάνονται: 

α) Κεκυρωμένο αντίγραφο της Ληξιαρχικής Πράξεως 
τελέσεως γάμου και 

β) Υπεύθυνη Δήλωση της ενδιαφερομένης, ότι δεν έχει 
λάβει γαμήλιο βοήθημα από άλλο ίδρυμα ή κληροδότη¬ 
μα δημοσίου ή ιδιωτικού φορέα. 

Το Διοικητικό Συμβούλιο μετά την λήξη της προ¬ 
θεσμίας εξετάζει τις αιτήσεις και τα απαιτούμενα 
δικαιολογητικά που υπεβλήθησαν και επιλέγει με 
αιτιολογημένη απόφασή του τη δικαιούμενη του βο¬ 
ηθήματος. 

4. Σε περίπτωση κατά την οποία περισσότερες υπο¬ 
ψήφιες πληρούν τις ίδιες προϋποθέσεις, η επιλογή της 
δικαιούχου γίνεται από το Διοικητικό Συμβούλιο του 
Ιδρύματος, με δημόσια κλήρωση. 

5. Σε περίπτωση κατά την οποία κάποιο από τα δικαι- 
ολογητικά του υποψηφίου είναι ατελές, ως προς ένα 
ή περισσότερα στοιχεία του, το Διοικητικό Συμβούλιο 
καλεί την ενδιαφερόμενη με έγγραφη ή και προφορι¬ 
κή πρόσκλησή του, πριν αποφασίσει σχετικά για την 
επιλογή, να συμπληρώσει τις ατέλειες αυτές μέσα σε 
προθεσμία πέντε (5) ημερών από την γνωστοποίηση 
της παραπάνω πρόσκλησης. 

6. Η απόφαση εκλογής και ανακήρυξης της δικαιούχου 
του βοηθήματος τοιχοκολλάται την ίδια ημέρα ή την 
επομένη έξω από τα γραφεία του Ιδρύματος και του 
Δημοτικού Καταστήματος, καθώς και έξω από τους Ιε¬ 
ρούς Ναούς, με αποδεικτικό που θα υπογράφεται από 
τον Γραμματέα ή άλλο εξουσιοδοτημένο υπάλληλο του 
ιδρύματος και από ένα δημότη. 

7. Με την απόφαση αυτή, καλούνται οι υπόλοιπες εν¬ 
διαφερόμενες υποψήφιες που απορρίφθηκαν οι αιτήσεις 


τους να υποβάλλουν, εφόσον το επιθυμούν, ένσταση 
κατά της απόφασης του Διοικητικού Συμβουλίου του 
Ιδρύματος, εντός δέκα (10) ημερών από την τοιχοκόλ¬ 
ληση αυτής. Η ένσταση αυτή κατατίθεται με απόδειξη 
παραλαβής στο Γ ραμματέα ή σε άλλο μέλος του Διοικη¬ 
τικού Συμβουλίου του Ιδρύματος που, τυχόν, έχει οριστεί 
προς τούτο από αυτό. Μετά την παρέλευση των δέκα 
(10) ημερών και εφόσον δεν υποβλήθηκε καμία ένσταση, 
δίνεται εντολή στην Τράπεζα ή το πιστωτικό ίδρυμα που 
βρίσκονται οι καταθέσεις του Ιδρύματος, να καταθέσει 
το ποσό του βοηθήματος σε έντοκο λογαριασμό στο 
όνομα της δικαιούχου. 

Σε περίπτωση υποβολής ενστάσεων εμπρόθεσμα, 
το Ίδρυμα υποβάλλει αυτές μαζί με τα δικαιολογητικά 
όλων των υποψηφίων και τα λοιπά έγγραφα εκλογής 
και ανακήρυξης της δικαιούχου ως και τις σχετικές 
απόψεις του Διοικητικού Συμβουλίου για τις ενστά¬ 
σεις αυτές, στο αρμόδιο εκ του σκοπού Υπουργείο, 
το οποίο, αφού ελέγξει τα παραπάνω στοιχεία, τα 
παραπέμπει με σχετική εισήγησή του στο Συμβούλιο 
Κληροδοτημάτων της αρμόδιας εποπτεύουσας αρχής 
προς γνωμοδότηση. 

8. Η αρμόδια εποπτεύουσα αρχή και το Συμβούλιο 
Κληροδοτημάτων αυτής μπορούν, εφόσον κρίνουν ότι 
είναι αναγκαίο, να ζητούν από τις αρμόδιες αρχές 
και το Ίδρυμα κάθε χρήσιμη σχετική πληροφορία και 
στοιχείο. 

9. Μετά την παραπάνω γνωμοδότηση του Συμβουλίου 
Κληροδοτημάτων για το βάσιμο ή όχι των ενστάσεων 
εκδίδεται κοινή απόφαση του Υπουργού Οικονομικών και 
του εκ του σκοπού αρμοδίου Υπουργού, με την οποία 
είναι δυνατόν να εγκριθούν ή να απορριφθούν ή να τρο¬ 
ποποιηθούν οι σχετικές αποφάσεις του Διοικητικού Συμ¬ 
βουλίου του Ιδρύματος ως προς ένα ή περισσότερους 
υποψηφίους ή και να διαταχθεί η επανάληψη όλης της 
διαδικασίας επιλογής και ανακήρυξης της δικαιούχου 
του βοηθήματος. 

11. Σε περίπτωση που δεν συμπληρωθεί ο οριζόμενος 
στην προκήρυξη - πρόσκληση, αριθμός θέσεων οικο¬ 
νομικής ενίσχυσης, για οποιοδήποτε λόγο (μικρότερος 
αριθμός υποψηφίων κ.λπ.), τότε τα αδιάθετα ποσά με- 
ταφέρονται στο επόμενο έτος, με ανάλογη αύξηση του 
αριθμού των οικονομικών ενισχύσεων. 

12. Το ποσό του βοηθήματος καθορίζεται με απόφαση 
του Διοικητικού Συμβουλίου του Ιδρύματος ανάλογα με 
το ύψος των ετησίων εσόδων αυτού και τις οικονομικές 
συνθήκες που επικρατούν. 

Αρθρο 12 

Οικονομική Διαχείριση 

1. Η οικονομική διαχείριση του ιδρύματος περιλαμβά¬ 
νει ετήσια περίοδο, η οποία αρχίζει την 1 Π Ιανουάριου 
και λήγει την 31 η Δεκεμβρίου του ίδιου έτους. Κατ’ 
εξαίρεση, η πρώτη διαχειριστική περίοδος αρχίζει από 
την ημέρα δημοσίευσης στην Εφημερίδα της Κυβέρ¬ 
νησης του σχετικού Προεδρικού Διατάγματος έγκρι¬ 
σης της σύστασης του ιδρύματος, η οποία μπορεί να 
παραταθεί μέχρι την 31 η Δεκεμβρίου του επόμενου 
ημερολογιακού έτους, με απόφαση του Διοικητικού 
Συμβουλίου που λαμβάνεται στην πρώτη συνεδρίασή 
του. 

2. Η οικονομική διαχείριση γίνεται με βάση προϋπολο¬ 
γισμό και απολογισμό εσόδων και εξόδων, που καταρ¬ 
τίζονται σύμφωνα με τις διατάξεις των άρθρων 101 και 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


14701 


102 του α.ν. 2039/1939 και του από 20-12-1939 σχετικού 
Βασιλικού Διατάγματος (ΦΕΚ 552, τ.Α'). 

Άρθρο 13 

Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κα¬ 
ταχωρίζονται με χρονολογική σειρά και με λογιστική 
τάξη, όλα τα έσοδα και έξοδα του ιδρύματος που πραγ¬ 
ματοποιούνται στη διάρκεια της χρήσης. 

δ) Βιβλίο - μητρώο, στο οποίο καταχωρίζονται τα ονό¬ 
ματα των υποτρόφων, η σχολή που φοιτούν, ο χρόνος 
και το ποσό της υποτροφίας κάθε υποτρόφου και τα 
λοιπά στοιχεία, τα οποία ορίζονται από τις διατάξεις 
του άρθρου 34 του από 18-8-1941 Κανονιστικού Δια¬ 
τάγματος. 

ε) Βιβλίο - μητρώο χορήγησης οικονομικών ενισχύσε¬ 
ων και βραβείων. 

στ) Στελέχη αριθμημένων διπλοτύπων αποδείξεων 
είσπραξης και ενταλμάτων πληρωμής, θεωρημένα από 
τον Πρόεδρο. 

2. Εκτός από τα παραπάνω βιβλία και στοιχεία, το 
Διοικητικό Συμβούλιο αποφασίζει την τήρηση και άλ¬ 
λων βιβλίων και στοιχείων, τα οποία κρίνει ότι είναι 
απαραίτητα για την παρακολούθηση της διαχείρισης 
της περιουσίας του ιδρύματος και της εκτέλεσης των 
σκοπών του. 

Άρθρο 14 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα 
με τις διατάξεις των άρθρων 98 του α.ν. 2039/1939 και 
110 και 119 του Αστικού Κώδικα, ύστερα από πρόταση 
του Διοικητικού Συμβουλίου αυτού. 

Άρθρο 15 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιον- 
δήποτε λόγο, η περιουσία του περιέρχεται στην Ιερά 
Μητρόπολη Καλαβρύτων και Αιγιαλίας ως κεφάλαιο 
αυτοτελούς διαχείρισης για την εκπλήρωση των ίδιων 
σκοπών. 

Στους Υπουργούς Οικονομικών, Παιδείας, Δια Βίου 
Μάθησης και Θρησκευμάτων και Υγείας και Κοινωνικής 
Αλληλεγγύης αναθέτουμε τη δημοσίευση και εκτέλεση 
του παρόντος Διατάγματος. 

Αθήνα, 1 Απριλίου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΟΙΚΟΝΟΜΙΚΩΝ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΙΩΑΝΝΗΣ ΣΤΟΥΡΝΑΡΑΣ ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 

ΥΦΥΠΟΥΡΓΟΣ ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

ΝΙΚΟΛΑΟΣ ΠΑΝΑΓΙΩΤΟΠΟΥΛΟΣ 


ΑΠΟΦΑΣΕΙ Σ 

Αριθμ. Δ27/ΟΙΚ.9734/408 (2) 

Τροποποίηση της αριθμ. Π1β/Γ.Π.οικ.14951/9-10-2001 
(Φ.Ε.Κ. 1397/2001 τ.Β') απόφασης «Προϋποθέσεις 
ίδρυσης και λειτουργίας Κέντρων Δημιουργικής 
Απασχόλησης Παιδιών (ΚΔΑΠ) από Δημοτικές Επι¬ 
χειρήσεις του άρθρου 277 και επόμενα του Δημο¬ 
τικού και Κοινοτικού Κώδικα (Δ.Κ.Κ.), Διαδημοτικές 
Επιχειρήσεις, Ενώσεις Δημοτικών Επιχειρήσεων και 
φορείς ιδιωτικού δικαίου μη κερδοσκοπικού χαρα¬ 
κτήρα» όπως τροποποιήθηκε και συμπληρώθηκε με¬ 
ταγενέστερα. 

Ο ΥΦΥΠΟΥΡΓΟΣ ΕΡΓΑΣΙΑΣ, 
ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη τις διατάξεις: 

1. Του άρθρου 90 του Π.Δ/τος 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
Όργανα» (Φ.Ε.Κ. 98/2005 τ.Α'), όπως ισχύει. 

2. Των παρ. 2 και 4 του άρθρου 1 του Ν. 2345/1995 
«Οργανωμένες Υπηρεσίες Παροχής Προστασίας από 
φορείς Κοινωνικής Πρόνοιας και άλλες διατάξεις» (Φ.Ε.Κ. 
213/1995 τ.Α'). 

3. Της παρ. 1 του άρθρου 254 του Ν. 3463/2006 
(114/2006 τ.Α'). 

4. Του Ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης» (Φ.Ε.Κ. 87/2010 τ.Α'). 

5. Του άρθρου 9 του Ν. 4018/2011 «Αναδιοργάνωση του 
συστήματος αδειοδότησης για την διαμονή αλλοδαπών 
στη χώρα υπό όρους αυξημένης ασφάλειας ρυθμίσεις 
θεμάτων οργανισμών τοπικής αυτοδιοίκησης και άλ¬ 
λες διατάξεις αρμοδιότητας Υπουργείου Εσωτερικών» 
(Φ.Ε.Κ. 215/2011 τ.Α'). 

6. Του άρθρου 44 του Ν. 3979/2011 «Για την ηλεκτρονική 
διακυβέρνηση και λοιπές διατάξεις» (Φ.Ε.Κ. 138/2011 τ.Α'). 

7. Του άρθρου 2 του Ν. 3919/2011 «Αρχή της Επαγγελ¬ 
ματικής Ελευθερίας, κατάργηση αδικαιολόγητων περι¬ 
ορισμών στην πρόσβαση και άσκηση επαγγελμάτων» 
(Φ.Ε.Κ. 32/2011 τ.Α'). 

8. Του άρθρου 9 του Ν. 4052/2012 «Νόμος αρμοδιότη¬ 
τας Υπουργείων Υγείας και Κοινωνικής Αλληλεγγύης 
και Εργασίας και Κοινωνικής Ασφάλισης για εφαρμογή 
του νόμου «Εγκριση των Σχεδίων Συμβάσεων Χρημα¬ 
τοδοτικής Διευκόλυνσης μεταξύ του Ευρωπαϊκού Τα¬ 
μείου Χρηματοπιστωτικής Σταθερότητας (Ε.Τ.Χ.Σ.), Της 
Ελληνικής Δημοκρατίας και της Τράπεζας της Ελλάδος, 
του Σχεδίου του Μνημονίου Συνεννόησης μεταξύ της 
Ελληνικής Δημοκρατίας, της Ευρωπαϊκής Επιτροπής 
και της Τράπεζας της Ελλάδος και άλλες επείγουσες 
διατάξεις για τη μείωση του δημοσίου χρέους και τη 
διάσωση της Εθνικής Οικονομίας» και άλλες διατάξεις 
(Φ.Ε.Κ. 41/2012 τ.Α'). 

9. Του Π.Δ/τος 368/1989 «Οργανισμός Υπουργείου Ερ¬ 
γασίας» (Φ.Ε.Κ. 163/1989 τ.Α'), όπως τροποποιήθηκε και 
ισχύει. 

10. Του Π.Δ. 85/2012 «Ίδρυση και μετονομασία Υπουρ¬ 
γείων, μεταφορά και κατάργηση υπηρεσιών» (Φ.Ε.Κ. 
141/2012 τ.Α') όπως τροποποιήθηκε με το Π.Δ. 88/2012 
«Τροποποίηση του Π.Δ. 85/2012 «Ιδρυση και μετονομα¬ 
σία Υπουργείων, μεταφορά και κατάργηση υπηρεσιών» 
(Φ.Ε.Κ. 143/2012 τ.Α'). 





14702 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


11. Του Π.Δ. 86/2012 «Διορισμός Υπουργών, Αναπληρω¬ 
τών Υπουργών και Υφυπουργών» (Φ.Ε.Κ. 141/2012 τ.Α') 
και του Π.Δ/τος 93/2012 «Διορισμός Υφυπουργού Εργα¬ 
σίας και Κοινωνικής Ασφάλισης και Πρόνοιας» (Φ.Ε.Κ. 
146/2012 τ.Α'). 

12. Τις αριθμ. Π1β/Γ.Π.οικ.14951/9-10-2001 (Φ.Ε.Κ. 1397/2001 
τ.Β'), Π1β/Γ.Π.οικ.30411/22-3-2002 (Φ.Ε.Κ. 395/2002 τ.Β'), 
ΠΙβ/Γ.Π.οικ.109707/12-8-2009 (Φ.Ε.Κ. 1849/2009 τ.Β') απο¬ 
φάσεις. 

13. Την αριθμ. οικ. 14362/20/18-7-2012 απόφαση του 
Πρωθυπουργού και του Υπουργού Εργασίας, Κοινωνικής 
Ασφάλισης και Πρόνοιας «Ανάθεση αρμοδιοτήτων στον 
Υφυπουργό Εργασίας, Κοινωνικής Ασφάλισης και Πρό¬ 
νοιας Νικόλαο Παναγιωτόπουλο» (Φ.Ε.Κ. 2166/2012 τ.Β'). 

14. Την αριθμ. 25Λ/ΙΙ/2012 γνωμοδότηση της Επιτροπής 
Ανταγωνισμού (Φ.Ε.Κ. 2618/2012 τ.Β'). 

15. Την αριθμ. 1.8010/οικ.3.1413 απόφαση «Τροποποίηση 
και κωδικοποίηση της με αριθμ. 0.8363/3.1434/29-04- 
2010 (Φ.Ε.Κ. 556/2010 τ.Β') κοινής υπουργικής απόφασης 
με θέμα «Σύστημα Διαχείρισης, Αξιολόγησης, Παρακο¬ 
λούθησης και Ελέγχου - Διαδικασία Εφαρμογής της 
Πράξης «Εναρμόνιση οικογενειακής και επαγγελματικής 
ζωής», συγχρηματοδοτούμενης από το Ευρωπαϊκό Κοι¬ 
νωνικό Ταμείο στο πλαίσιο του Εθνικού Στρατηγικού 
Πλαισίου Αναφοράς για την Προγραμματική Περίοδο 
2007-2013» (Φ.Ε.Κ. 1230/2011 τ.Β') όπως τροποποιήθηκε 
και ισχύει. 

16. Την αριθμ. απόφαση Π3β/Φ.32/ΓΕΝ.31542 «Θεσμός 
Κοινωνικού Συμβούλου» (Φ.Ε.Κ. 577/2002 τ.Β'). 

17. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 


Άρθρο μόνο 

Τροποποιείται η αριθμ. Π1β/Γ.Π.οικ.14951/9-10-2001 
(Φ.Ε.Κ. 1397/2001 τ.Β') όπως αυτή τροποποιήθηκε και 
συμπληρώθηκε μεταγενέστερα με τις αριθμ. ΠΙβ/Γ.Π.οικ. 
30411/22-3-2002 (Φ.Ε.Κ. 395/2002 τ.Β'), ΠΙβ/Γ.Π.οικ.109707/ 
12-8-2009 (Φ.Ε.Κ. 1849/2009 τ.Β') όμοιες ως ακολούθως: 

1) Ως προς τον τίτλο της: Προϋποθέσεις ίδρυσης 
και λειτουργίας Κέντρων Δημιουργικής Απασχόλησης 

(ΚΔΑΠ) από.και φορείς ιδιωτικού δικαίου μη 

κερδοσκοπικού και κερδοσκοπικού χαρακτήρα. 

2) Στα εδάφια 1,2, 3,11 της παραγράφου II του άρθρου 
2 όπου αναφέρεται η λέξη νομικό πρόσωπο αυτό νοείται 
ως νομικό πρόσωπο κερδοσκοπικού ή μη χαρακτήρα ή 
φυσικό πρόσωπο. 

3) Στο άρθρο 4 μετά την έκφραση πνευματική ανα¬ 
πηρία προστίθεται η έκφραση στους φορείς μη κερδο¬ 
σκοπικού χαρακτήρα. 

4) Στην παράγραφο 4 του άρθρου 5 μετά την έκφραση 
της οικείας ΔΟΥ προστίθεται η έκφραση στους φορείς 
μη κερδοσκοπικού χαρακτήρα. 

5) Η παράγραφος 3 του άρθρου 5 τροποποιείται ως 
ακολούθως «ιατρική βεβαίωση για την κατάσταση υγεί¬ 
ας του παιδιού». 

6) στο άρθρο 8 όπου αναφέρεται νομικό πρόσωπο 
αυτό νοείται ως νομικό πρόσωπο κερδοσκοπικού ή μη 
χαρακτήρα ή φυσικό πρόσωπο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μαρτίου 2013 

Ο ΥΦΥΠΟΥΡΓΟΣ 

ΝΙΚΟΛΑΟΣ ΠΑΝΑΓΙΩΤΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 ί 

Α.Α.Π. 

160 ί 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεταισε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν. 61 . 91 ·) 


Ηλεκτρονική Διεύθυνση: Ιιίίρ://νννννν.βί. 9 Γ - β-πιαΜ: ννβόηΐ33ίθΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο Ο 9 2 1 1604130008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 










































































